עמיחי גרוס

עמיחי גרוס (Grosz, נולד ב-1979 בירושלים) הוא ויולן ישראלי, המשמש כוויולן הראשי של הפילהרמונית של ברלין.

ביוגרפיה

בילדותו למד גרוס נגינה בכינור ובגיל 11 עבר לויולה. הוא למד אצל דוד חן וחיים טאוב והשתלם אצל טביאה צימרמן בבית הספר הגבוה למוזיקה ע"ש הנס אייזלר בברלין. גרוס הוא בוגר יחידת הנגנים הצעירים של המרכז למוזיקה ירושלים. את שירותו הצבאי עשה כמוזיקאי מצטיין. בשנת 1996 זכה בתחרות בראון־רוג'ר זיגל לוויולנים. בשנת 2007 זכה בפרס גוטסמן לוויולנים בתחרויות האביב במוזיאון תל אביב לאמנות. גרוס היה חבר מייסד בהרכב הקאמרי הרביעייה הירושלמית, שזכה להכרה בינלאומית. לרביעייה הירושלמית ניתן מראשית דרכה חוזה הקלטות אקסקלוסיבי עם חברת ההקלטות "הרמוניה מונדי" והקלטותיהן זכו לפרסים שונים, ביניהם פרס הקאמרי של המגזין המוזיקלי של ה-BBC וכן פרס מטעם ECHO לשנת 2009.

בפברואר 2009 התמודד גרוס על משרת הוויולן הראשי של הפילהרמונית של ברלין והתקבל כוויולן הראשי של התזמורת בשנת 2010. יחד עם נגן הבסון מור בירון והכנר גיא בראונשטיין, גרוס הוא הנגן הישראלי השלישי שצורף לתזמורת של ברלין. לאחר תקופת מבחן משרה זו הוענקה לו באורח קבע, כמינוי ללא הגבלת זמן. גרוס מופיע כסולן עם תזמורות רבות ברחבי העולם, וכן מנגן בהרכבים קאמריים שונים.

גרוס מנגן בוויולה שבנה גספארו דה סאלו במאה ה־16. כלי נדיר זה ניתן לו בהשאלה לכל חייו מאוסף פרטי.ראו האתר הרשמי של עמיחי גרוס.

 חיים אישיים 
משנת 2013 הוא בזוגיות עם זמרת האופרה אלמה מושונוב, ולהם בן שנולד ב-2015 ובת שנולדה ב-2016.

קישורים חיצוניים


 ביקורת בעיתון הגרדיאן על נגינתו של גרוס במסגרת קונצרט של הפילהרמונית של ברלין בלונדון. 27 בפברואר 2011

הערות שוליים

קטגוריה:ויולנים ישראלים
קטגוריה:ויולנים יהודים
קטגוריה:ישראלים שהיגרו לגרמניה
קטגוריה:ישראלים שנולדו ב-1979